Vrou val van krans in Jhb, sterfDie krans waar die vrou geval het. Foto: Netcare 911 Chitra Bodasing, woordvoerder van ER24, het gesê die jong vrou het glo laat Saterdagmiddag die uitsig vanaf een van die koppies in Northcliff bewonder. “Die klippe onder haar het glo meegegee waarna sy sowat 20m ver geval het.” Volgens Bodasing het ŉ omstander mond-tot-mond-asemhaling op die vrou toegepas met paramedici se aankoms op die toneel. “Paramedici het behandeling oorgeneem en vir sowat ŉ uur en ŉ half gespook om die vrou by te bring. Sy is op die toneel dood verklaar.” Bodasing het gesê die vrou is dood weens die verskeie beserings wat sy opgedoen het.